
DISSERTATIO  MEDICA 


INAUGURALIS 


DE 

PNEUMONIA. 


Corpus  humanum,  tum  violentia,  tum 
tempore  quo  durant,  morbis  diverse  afficitur. 
Dum  alii  intra  paucos  dies  cursum  suum  per¬ 
agunt,  nonnulli  intra  menses  totidem  non 
terminantur :  in  illis  praecipue  valet  ars  me¬ 
dica,  neque  sub  ingressu  morbi,  plurimis  ex¬ 
emplis,  sine  vitae  discrimine  negligi  potest, 
et  medicus  saepe  arcessitur,  quando  remedia, 

quae  paulo  antea  ad  morbum  debellandum 
plurimum  valuissent,  nunc  sine  frudtu  adhi- 
benda  sint.  In  niorbo  de  quo  nunc  agitur, 
eventus  talis  funestus  haud  raro  accidit ;  hinc 
omnium  rem  medicam  facientium  apprime 
interest  hujusce  morbi  naturam  et  curatio¬ 
nem  probe  intelligere, 

A  plerisque  nosologis  in  duas  species  hic  mor¬ 
bus  dividitur,  quasi  inflammationis  diversas  se¬ 
des  indicantes  ;  sed  ex  anatomicorum  maximi 
nominis  experientia  didicimus,  nos  in  plerisque 
exemplis  partem  cui  insidet  inflammatio  ex 
symptomatis  designare  non  posse  :  et  pul¬ 
mones  et  pleura  saepe  simul  afficiuntur,  quan¬ 
do  si  judicium  ex  perceptionibus  aegri,  ferre¬ 
mus,  illis  vel  huic  inflammationem  solum¬ 
modo  insidere  arbitraremur.  ' 

Definitio  ejus  generica  a  Culleno  cele¬ 
berrimo  sic  accurate  notatur  :  “  Pyrexia,  do- 
lor  in  quadam  thoracis  parte,  respiratio 
difficilis,  tussis.”  Pleuritidem  et  Peripmu-^ 
Tnoniam  haec  definitio  compledlitur. 

HISTORIA  MORBI. 

I 

Aliquando  ab  ingressu  symptomata  vio¬ 
lentissima  morbum  comitantur  ;  dolore  acuto 
in  quadam  thoracis  parte,  statim  post  causas 
excitantes  applicatas,  aegro  correpto.  In  hoc 
exemplo  inspirationem  valde  laboriosam  et 
anxiam  facit  dolor,  et  respiratio  prorsus  in- 
.tolerabilis  redditur,  nisi  aegro  in  dorsum  ^1 
saltem  in  latus  alterum  solummodo  decum¬ 
bente. 

A  lOfft 

Plerumque  tussis  sicca  et  molesta  ^grum 
angit,  continuoque  vexat  ^  aliquando  etiam 
secunda  ab  ingressu  die,  delirium  supervenit : 
expedtoratio  saepissime  nulla,  haud  raro  par¬ 
ca,  et  sanguine  striata ;  et  ob  violentiam  doloris 
qui  tussi  continuo  exacerbatur,  pervigilium 
nunquam  abest ;  et  nisi  idoneis  remediis  quam 
primum  debelletur  morbus,  mortem  instan¬ 
tem  sudores  glutinosi  praenunciant  3  aliter 

suppuratio  cum  febre  heftica,  in  phthisin  de¬ 
situra,  supervenit. 

Morbus  tamen  haud  saepe  tam  cito  pede 
grassatur,  et  post  pyrexiae  indicia  solita,  hor¬ 
rorem  et  calorem  alternantes,  cephalalgiam, 
sanguinis  circuitum  citatum,  languorem  et  vi¬ 
rium  prostrationem,  symptomata  quibus  mor¬ 
bus  praecipue  insignitur,  occurrunt,  nimirum, 
dolor  in  thoracis  parte,  inspiratione  plena  auc¬ 
tus  ;  pulsus  plenus,  validus,  et  celer,  digito 
comprimenti  haud  facile  cedens,  haud  raro 
tamen  ab  statu  naturali  haud  multum  discre¬ 
pans  ;  tussis  primo  sicca,  postea  cum  materia, 
quoad  consistendam  et  colorem  varia,  inter¬ 
dum  sanguinea. 

i 

Doloris  sedes  non  semper  eadem  est ;  ali¬ 
quando  in  latere  dextro,  saepe  in  sinistro,  et 
etiam  sub  sterno  haud  raro  se  prodit.  In 
quibusdam  tamen  casibus,  dolor  latius  saevit, 
ad  Scapulam  lancinans,  inflammationem  au¬ 
gescentem  demonstrat :  multo  frequentius  ta¬ 
men  sext^  vel  septimae  costae  lateris  affedd, 

situm  occupat.  Sub  initium  morbi,  expedo- 
ratio  vel  nulla,  vel  admodum  parca  est,  et  diffi¬ 
cilis  ;  in  quibusdam  exemplis  glutinosa^,  ple¬ 
rumque  tenuis ;  postea,  morbo  decrescente, 
et  ad  finem  optatum  tendente,  crassior,  abun- 
dantior,  et  facilior  evadit. 

-i 

-I  In  variis  exemplis,  facies  plurimum  intu¬ 
mescit,  et  purpureus  fit,  propter  sanguinis  per 
pulmones  transitum,  tussi  ingravescente,  im¬ 
peditum.  Alvus  plerumque  astridta  est,  non- 
nunquam  tamen  laxa  etiam  ab  initio,  a  Pul¬ 
sus,  qui  primo  durus,  celer,  et  validus  fuerat, 
morbo  mitescente,  tardior  et  mollior  evadit.t, 

Praeter  terminationes  inflammationem  alia¬ 
rum  partium  comitantes,  pneumonia,  unam 
sibi  propriam  agnoscit ;  sed  de  aliis  >prim6 
pauca  loquemur.  r 

Harum  frequentissima  et  tutissima  i^esolu- 
tio  est  ;  nam  raro  aliter  fauste  terminatur 
morbus.  Plerumque  ante  diem  septimum, 
haud  frequenter  post  secundam  septimanam, 

occurrit.  In  quibusdam  exemplis,  sic  spontet 
terminari  dicitur ;  et  talem  eventum  conse¬ 
cuturum,  diaphoresis  amica,  et  symptomata 
gradatim  cessantia  indicant :  tamen  quoddam 
erit  in  memoria  tenere  ab  idonea  remediorum 
administratione  solummodo  expedlanda  esse  ; 
expedloratio  copiosa  materiei  flavae,  aliquando 
glutinosae,  nonnunquam  vero  sanguine  stria¬ 
tae,  talem  terminationem  comitatur.  Raris¬ 
sime  sine  exped;oratione  solvitur.  Diaphore- 
sin,  tametsi  resolutionem  hujusmodi  fere  sem- 
per  comitantem,  oportet  confiteamur,  resolu¬ 
tionis  effedum  esse,  et  non  causam,  uti  non¬ 
nulli  opinati  sunt.  In  raris  exemplis,  urina 
florem  la6tis,  colore  et  consistentia,  referre 
observatur.  Adsunt  aliquando  diarrhoea  vel 
haemorrhagiae :  harum  frequentissime  obser¬ 
vantur  epistaxis,  et  ex  venis  haemorrhoidali- 
bus  sanguinis  profluvium  :  menses  etiam  sub 
hoc  tempus  aliquando  prorumpunt. 

Suppuratione^  fere  lethali,  subinde  termina¬ 
tur  hic  morbus  ;  et,  si  remediis  optimis  ad 
symptoipata  ejus  levanda  adhibitis,  intr^ 

dies  quatuordecim  non  cesserit,  timenda  est. 
Dolor  et  expe6loratio  cessantes,  pyrexia,  tussi 
et  dyspnoea  perstantibus,  evenisse  indicant. 
Hanc  etiam  declarant  rigores  certo  tempore, 
praecipue  sub  vespere  ingruentes  ;  gravitatis  et 
caloris  sensu,  in  latere  afFedlo,  et  decubitus  in 

idem  latus  facilior.  Sudores  circa  faciem, 

\ 

pe(51:us  et  extremitates  superiores,  erumpunt ; 
vomica  in  pulmonibus  formatur,  quae  ali¬ 
quando  pus  in  cellulas  aereas  exonerans,  suf¬ 
focationem  instantem  inducit,  vel  in  thoracis 
cavitatem^  effusus,  empyema,  cum  febre  hec- 
tica.  Empyema,  in  quibusdam  rarissimis  ta¬ 
men  exemplis,  per  operationem  paracentesin 
dictam,  sanatum  fuit :  Aliquando  pus  in  tra^ 
cheam  effusum  inter  spuendum  ejicitur,  quod 
tamen  pulmonum  ulcerationem  inducit,  in 
phthisin  perniciosam  desitura.  Vomicarh  pus 
in  thoracis  cavum  immisisse,  ex  fludluatione 
quae  nonnunquam  inter  aegrum  succutiendum 
se  prodit,  percipi  potest.  Materiam  sic  effu¬ 
sam,  viam  sibi  per  diaphragma,  in  cavum  ab¬ 
dominis,  invenisse  dicitur.  Rarissime  per 
pleuram  et  musculos  intercostales^ iter  sibi 

aperiens,  extrorsum  tendit,  et  ex  lateris  aper¬ 
tura  emittitur. 

In  quibusdam  casibus,  raris  utcunque,  post¬ 
quam  diu  perstiterit  malum,  donec  indura- 
tionem  vel  pulmonum  scirrhum  induxerit,  non 
desinet.  Hinc  lento,  dolorifico,  et  immedica¬ 
bile  morbo  vexatur  asger  :  partis  affedae  gra¬ 
vitate,  respiratione  difficili  et  laboriosa,  et  in 
latus  affedum  decubitus  impatientia,  comitari 
fertur. 

Si  gangrcdnce  symptomata  superveniant, 
morbus  pro  certo  lethalis  evasurus  est.  Gan¬ 
graena  ver6  magna  et  subita  virium  prostra¬ 
tione,  pulsu  exili  et  citato,  doloris  remissione 
subita,  mentis  alienatione,  cum  deje61ionibus 
foetidis,  expe£toratione  materiae  nigri  coloris 
et  mali  odoris,  et  denique  sudoribus  glutinosis, 
stipatur. 

Praeter  terminationes  jam  diftas,  vel  ad  sa¬ 
lutem  ducentes,  aut  cito  vel  serius  lethiferas, 
alia  est,  huic  morbo  propria,  et  sic  plerumque 

desinit  quando  lethalis  evadit ;  effusionem  in- 
telligo,  vel  sanguinis  vel  seri^  in  pulmonum 
substantiam  cellularem^  et  demum,  ut  ex  hu- 
jusce  Academias  egregii  Anatomiae  Profes¬ 
soris  observationibus  constat,  in  cellulas  bron¬ 
chiales  ;  et  sic  aeris  ad  sanguinem  transitu 
occluso,  suffocatio  inducitur.  Quoad  indicia 
ejus,  gangraenam  plurimum  refert,  et  magna 
virium  vitalium  prostratione,  et  doloris  acuti 
subita  cessatione  :  Respiratio  admodum  dif¬ 
ficilis  et  laboriosa  evadit,  vultui  anxietate 
maxima  et  angore  impressis.  Ad  suffocatio¬ 
nem  imminentem  praecavendam,  corpus  erec¬ 
tum  aeger  tenere  neceSse  habet ;  nam  decubi¬ 
tus  supinus  spirandi  difficultatem  maxime 
adauget ;  suffocationis  sensus  magis  magis¬ 
que  premit,  donec  tandem  cellulis  aeriis  pe¬ 
nitus  impletis,  animam  efflat.  Mirum  est 
quam  cito  morbus  aliquando  hoc  modo  ter¬ 
minatur,  medico  etiam  nil  timente,  et  mor¬ 
bum  debellatum  credente.  Monet  cel.  Grego- 
Rius,  mutationem  tam  infaustam,  circa  morbi 
diem  quartum,  interdum  evenire. 

CAUS^  REMOTA 

In  PRMDISPONENTES  Ct  EXCITANTES  dividun- 

tur. 

f 

Inter  priores  recensetur,  aetas  qua  pneu¬ 
monia  homines  frequentissime  invadit ;  et 
hoc  inter  quadragesimum  et  sexagesimum 
annum  evenire  videtur.  Sed  homines  omni 
aetate  adoritur  :  infantibus  tres  annos  natis 
nequidem  im munibus,  senisque  septuagenarii 
semitam  aliquando  obsidet,  dummodo  causae 
excitantes  satis  validae  fuerint.  Homines  ha- 
bitu  robusto  et  fibris  rigidis,  s^pius  quam 
laxis  praeditos,  aggreditur ;  et  ob  hanc  cau¬ 
sam  viros  frequentius  et  violentius  quam  foe- 
minas,  ^qui  praeterea  causis  excitantibus  sae¬ 
pius  exponuntur.  Diaeta  animalis  ad  ingres¬ 
sum  ejus  proclivitatem  auget,  et  morbum  vio- 
\ 

lentiorem  reddit ;  cujus  exemplum,  in  lanio, 
nuper  in  Nosocomio  Regio  Edinensi  extititj. 

evacuationes  potentissimas  et  sedulissime  adhi¬ 
bitas  egente.  Vere  et  hieme  maxime  grassatur, 
nam  hisce  tempestatibus  frigus  plurimum  vi¬ 
get.  Inter  causas  praedisponentes  numeran¬ 
tur  etiam  status  iste  pulmonum,  thorace  ni¬ 
mis  angusto  indu61us  ;  et  morbus  praegressus, 
qui  recursui  maxime  favet,  ita  ut  caus^  ie- 
vissimae,  et  quae  alioquin  non  nocuissent,  nunc 
morbum  facillime  suscitent. 

Inter  causas  excitantes  frequentiores,  pri¬ 
mum  obtinet  locum  frigus  corpori  calefadlo, 
vel  pulmonibus  ipsis,  subito  admotum.  Mor¬ 
bus  etiam  excitari  potest,  omnibus,  quae  mo¬ 
tum  sanguinis  accelerant,  qualia,  exercitatio 
violens,  cursus,  saltus,  et  similia  ;  iis  quoque 
quae  in  pulmones  ipsos  praecipue  agunt,  nimi¬ 
rum  tubae  vel  conchae  nimis  diuturna  et  con¬ 
tinua  inflatio,  nisus  violentus  inter  loquen¬ 
dum,  risus  soluti,  fumi  acres  quibus  in  chemi-, 
eorum  officina  occurritur,  saepe  non  sine  vitae 
discrimine.  Vis  externa  thoraci  illata  et  tu¬ 
bercula  in  pulmonibus  formata,  inflammationi 
originem  praebent,  et  quamvis  haud  ignarus 

est  medicus,  evacuationibus  phthiseos  debili¬ 
tatem  au6lum  iri,  nihilominus  ad  inflamma¬ 
tionis  symptomata  levanda,  sanguinem  mit¬ 
tere  oportet.  Pneumonia  ab  aeris  statu,  fri- 
'gore  non  concurrente,  aliquando  epidemica 
redditur,  et  metastasi  ab  aliis  morbis  induci 
fertur,  uti  ex  podagra  et  erysipelate.  Aqua 
frigida,  corpore  calefadio  ingurgitata,  pulmo¬ 
num  inflammationi  praebere  originem  dicitur : 

\ 

multo  frequentius  tamen  gastritidis  causa  est. 


PROGNOSIS. 

Ex  variis,  sed  praecipue  ex  symptomatis, 
deducenda  est.  Quamvis  pneumonia  nun¬ 
quam  non  sine  periculo,  saepenumero  certo 
lethalis  est :  Attamen  remedia  idonea  ad 
faustam  terminationem  eam  saepius  perducent. 
Symptomata  inflammationem  violentam  indi¬ 
cantia,  semper  timenda  sunt.  Hinc  dolor 
saevus  et  acutus,  pulsus  durus  et  plenus,  prae¬ 
sertim  si  valde  urgeat  dyspnoea,  morbum  gra- 

vissimum  indicant.  Signum  infaustum  est, 
si  dolor  ad  spinam  et  scapulam  sese  extendat ; 
hoc  enim  demonstratur,  longe  lateque  inflam- 
jnationem  regnare.  Si  ante  diem  tertiam  .me¬ 
dicus  .arcessitur,  ad  finem  optatum  morbum 
plerumque  -perducet.  Si  remediis  usurpatis, 
cesserent  symptomata;  vel  si  dyspnoea  et 
thoracis  dolor  remiserint,  .pulsu  eodem  tempo¬ 
re  molliore  et  tardiore  fado,  morbum  pene  de¬ 
bellatum,  vel  saltem  curationem  ejus  nos  penes 
esse,  praedicere  possumus.  Sed  symptomatum 
continuatio,  aut  in  pejus  mutatio,  nos  sperare 
vetant.  Inter  signa  infausta  recensetur  ex- 
ped:oratio  difficilis,  omnino  suppressa,  vel 
sanguine  striata.  In  prognosi  formanda,  ae¬ 
gri  habitum  probe  intelligere,  nostrum  plu¬ 
rimum  refert ;  nam  si  multum  debilitetur, 
evacuationes  necessarias  tolerare  non  poterit ; 
et  hinc  morbus  recidivus  semper  , periculosus 
est.  Gravidis  et  puerperis  ex  hoc  morbo  ef¬ 
fugium  difficillimum  promittimus ;  in  illis 
abortum,  in  his  jam  debilitatis  majorem  infir¬ 
mitatem,  inducit.  Doloris  cessatio,  cum  pui- , 
su  celeri,,  et  rigoribus  vespertinis,  suppura- 

itionem  incepisse  demonstrat.  Inter  indicia 
inaxime  periculosa,  raro  non  exitiosum,  deli¬ 
rium  semper  habendum  est.  E  contrario, 
prognosin  faustam  proferre  liceat,  si  post  re¬ 
mediorum  administrationem  maxime  tempes¬ 
tivam,  remittant  symptomata,  praecipue  dolor 
qui  inspirationem  comitatur ;  si  expeclora- 
tio  magis  copiosa,  facilius  reddita,  et  crassior 
evaserit ;  et  si  post  sanguinis  missionem,  som¬ 
no  quieto  et  tranquillo  fruatur  aeger.  Ob¬ 
servare  supervacaneum  est,  quod  si  gangrae¬ 
nae,  vel  in  plerisque  exemplis,  effusionis  symp¬ 
tomata  superveniant,  de  aegri  vita  adlum  est. 


DIAGNOSIS. 

Quoniam  > morbi  quidem,  in  quibusdam, 
pneumoniam  mentiantur,  medici  est,  discri¬ 
men  certum  proponere,  quo  a  se  invicem  dig- 

I 

noscantur. 


Peripneumoniam  notham  maxime  refert,  quae 

.tamen  ab  pneumonia  indiciis  certis  discrimi¬ 
natur,  Seniores  peripneumonia  notha  victi¬ 
mas  suas  facit,  praesertim  si  victui  lautiori 
et  ebrietati  dediti  sint ;  desides  sunt  plerum¬ 
que,  et  expeCtoratione  nimia  vexantur  :  inter 
hiemem  maxime  grassatur,  atfeCtionibus  ca- 
tarrhalibus  comitata :  symptomata  ejus  mul¬ 
to  mitiora  sunt,  quam  morbi  de  quo  nunc 
agitur  ;  dolore  magis  obscuro,  vel  potius 
ponderis  quam  doloris  fixi,  sensu  insignitur. 
ExpeCtoratio  per  totum  morbi  decursum  co¬ 
piosa  est,  quod  in  pneumonia  non  obtinet. 

In  quibusdam  exemplis  eam  ab  Catarrho 
gravi  distinguere  valde  difficile  sit :  sed  hoc 
parum  refert,  quoniam  in  catarrho  violenti, 
et  pneumonia  leni,  curatio  eadem  est.  In 
catarrho,  respiratio  minus  impeditur,  dolore 
nullo,  vel  saltem  haud  sa3vo,  sub  inspiratio¬ 
nem  plenam  percepto. 

i  j  ^ 

Nullum  alium  morbum  praeter  Ilemiili- 
dern  refert ;  in  hoc  vero  dolor  in  h/podion- 
drio  dextro  insidet,  vel  ad  suummm  dextri 

N 

vel  sinistri  humeri  tendit;  vultus  etiam  ali- 

/ 

quando  fuscus  est,  et  nonnihil  flavedinis  in  o- 
culorum  tunica  adnata  percipitur  :  tussis  bre¬ 
vis  et  sicca  est :  dolor  hypochondrii  sub  pres¬ 
sura  augetur,  et  tumor  eodem  loco  haud  raro 
apparet.  In  hepatitide,  etiam,  in  latus  affedum 
aeger  facillime  decumbit. 

i 

Doloris  sedes,  ingestorum  vomitus,  singul¬ 
tus,  et  pulsus  exilis,  Gastritidem  ab  pneumo¬ 
nia,  et  quovis  alio  morbo,  satis  discriminant. 


METHODUS  MEDENDI. 


In  hujus  morbi  curatione,  inflammationem 
minuere,  et  sic  effedlus  periculosos,  qui  aliter 
acciderint,  praevenire,  indicatio  primaria  est ; 
quae  sanguinis  missione  generali,  pro  sympto¬ 
matum  violentia  et  aegri  viribus,  absolvetur : 
et  in  plerisque  exemplis  maxime  proderit,  si 
sub  initium  morbi  tantum  sanguinis  mittetur, 
quantum  aeger  tolerare  poterit ;  nam  sic  mul- 


DH  PNEUMONIA. 


17 


to ‘facilius  et  certius  quam  parcioris  ejus  co-' 
piae  detractione,  saepius  repetita,  morbus  vin¬ 
cetur.  Nonnulli  venaeseClionem  primam  us¬ 
que  vel  prope  ad  animi  deliquium  continuari 
suadent ;  sed  quanquam  haud  raro  haec  nor¬ 
ma  conveniat,  attamen  in  omnibus  nequa¬ 
quam  usurpanda  est :  nam  alii  multo  serius 
quam  alii  syncopen  patiuntur  :  in  quibus¬ 
dam  evacuatio  tam  copiosa  non  postulatur  ; 
in  aliis  prius  syncope,  quam  satis  sangui¬ 
nis  detraxerimus,  superveniret ;  et  quamvis 
tunc  temporis,  longius  progredi,  periculosum 
esset,  nihilominus  paulo  post,  ad  quantitatem 
necessariam,  nullo  superveniente  deliquio,  de- 
traClionem  secundam  facile  tolerabunt.  In  ' 
quovis  morbi  stadio  ante  effusionem  inceptam, 
si  symptomata  urgeant,  ad  sanguinis  missio¬ 
nem  confugiendum  est,  sed  quo  citius  adhi¬ 
beatur,  eo  majore  cum  fruClu  :  quoties  pec¬ 
toris  dolor,  et  dyspnoea  urgeant,  repetanda 
est,  praecipue  si  eodepi  tempore,  ut  plerumque 
accidit,  pulsus  plenus  et  durus  sit.  Sangui¬ 
nis  quantitatem,  singulis  vicibus  mittendam, 
ex  symptomatum  violentia  et  viribus  aegri, 

pendere  necesse  est ;  ex  quatuordecim  ad  un-' 
cias  viginti  fere  sufficiet ;  et  si  ex  incisione 
ampla  et  rivo  pleno  effluxerit,  ad  inflammatio¬ 
nem  debellandam  magis  proderit,  quam  ex 
orificio  parvo,  vel  guttatim  fluens  ;  et  quoniam 
sanguinis  detradio  minor,  illo  modo,  requiritur, 
cCgri  vires  minus  laeduntur.  Inter  morbi  de¬ 
cursum  unciarum  quadraginta  detradionem, 
proposito  optato  inservire  plerumque  compe- 
riebat  Syden hamus  ;  sed  in  morbo  omnino 
violento,  experientia  celeberrimorum  demon¬ 
stratur,  aegrum  non  modo  sine  periculo,  sed 
etiam  cum  fru6lu,  et  morbo  vix  non  aliter 
cedente,  sanguinis  uncias  centum  aliquando 
amisisse :  sic  casus  vix  non  immedicabiles  ad 
finem  optatum  perduxit  Homeius  noster,  cli¬ 
nicus  solertissimus  ;  et  nuper  foeminam  in 
Nosocomio  Edinensi  vidi,  praecipente  Do6lore 
Hamilton,  venaesedlioni, '  per  morbi  decur¬ 
sum,  ad  uncias  centum  et  sexaginta  duo  sub- 
jedam,  priusquam  ad  sanitatem  restituta  fuit. 
Tunica  coriacea,  super  sanguinem  sese  osten¬ 
dens,  pro  venaese6lionis  repetitae  causa  nota¬ 
tur  ;  quoniam  vero  ad  sanguinis  detradi  su- 

perficiem  ita  mutandam,  plurima  concur¬ 
rant,  nimirum  vulneris  ex  quo  effunditur 
magnitudo,  vas  in  quod  receptum  est,  &c. 
hujus  tunicae  absentia  nos  non  deterrere  de¬ 
bet,  quin  sanguinem,  si  necessarium  sit,  ite¬ 
rum  iterumque  mittamus  ;  et  secunda  vel 
tertia  vice,  etsi  non  in  prima,  crusta  coriacea 
sese  ostendit :  aliquando  etiam  sanguis  fuscus 
vel  subniger  apparet.  Quanquam  vero  san¬ 
guinis  missionem  copiosam,  symptomatis  ur¬ 
gentibus  laudamus,  ad  eam  tamen  non  con-_ 
fugeamus  oportet,  nisi  quoad  symptomata 
postulent,  vel  aegri  vires  permittant.  Si  ni¬ 
mium  sanguinis  detradfum  fuerit,  propter  ae¬ 
gri  vires  sic  debilitatas,  si  in  morbum  recide¬ 
ret,  curationis  spes,  si  non  omnino  absumpta, 
saltem  multum  minuta  evaserit. 

Inter  remedia  efficacissiina,  proximum  te¬ 
nent  locum,  epispastica^  qute  post  sanguinis 
missionem  semper  maxime  prosunt.  Exem¬ 
plis  in  quibus  ven^eseclio  subito  repetanda 
haud  necessaria  videatur,  post  primam  per¬ 
actam,  epispa:sticum  applicetur.  vSi  aliter  res 

se  habeant,  melius  foret  donec  iterum  sanguis 
mittatur  differre.  Quam  proxime  ad  par¬ 
tem  affedlam  semper  applicari  debet,  nam  sic 
derivationem  ab  inflammationis  sede  certissime 
promovebit. 

Sanguinis  missio  prope  partem  laborantem, 
in  quibusdam  casibus,  utenda  est  ;  scilicet, 
quando  sanguine  e  brachio  detra6lo,  inflamma¬ 
tio  generalis  levata  est,  et  gegri  vires  talem  de- 
tradlionem  repetitam,  qualis  dyspnoeam  leva¬ 
ret,  non  permitterent :  tunc  temporis,  per  cu¬ 
curbitulas  vel  hirudines  lateri  admotas,  sanguis 
eliceatur. 

0 

Quoniam  expe^loratio  copiosa  pneumoniae 

resolutionem  frequentissime  cornitatur,  ad  hanc 

excretionem  promovendam  remedia  diversa 

usurpata  fuerunt ;  sed  quamdiu  perstiterit 

inflammatio,  r^iiiedia  interna  sine  commodo 

\ 

usurpantur,  et  expe^oratio  morbum  venaesec- 
tioni  respondentem  sponte  comitatur :  atta¬ 
men  secretio  ejus,  inhalatione  vaporum  aqu^, 
^solutionis  tartritis  antimonii  dosibus  refradlis, 

vel  scillae  maritimae"  in  mucilagine  assumpti?, 
haud  raro  adjuvabitur.  Alvus,  quae  plerum¬ 
que  astricta  est,  sub  morbi  initio  catbartico 
leni  solvenda  est,  vel  clysmatis  emollientibus 
ducenda. 

Postquam  venaesedlione  inflammatio  remota 
fuerit,  si  aeger  pervigiliis  vexetur,  opium  tu¬ 
tissime  et  cum  maximo  commodo  exhibetur, 
et  si  tartrite  antimonii  conjungium  sit,  ad  dia- 
phoresin  promovendam  inserviet ;  et  hoc  per 
morbi  decursum  salutaris  invenitur,  idebque 

'■4 

si  appareat  promovenda  est,  vel  remediis  leni¬ 
bus  elicienda.  ■  '  ^ 

Nuper  cum  summa  laude  propositus  est 
suhmurias  hydrargyri  opio  conjundlus ;  sed 
utilitas  ejus  nondum  experientia  sancitur. 

Si  quando  effusionis  signa  sese  ostendant, 
tunc  sanguis  non  amplius  mittendus  est,  et 
tindlura  digitalis  libere  adhibenda ;  nam,  ut 
nos  certiores  facit  artis  obstetricias  Professor, 
cum  fru6lu  usurpata  fuit,  etiam  spe  omni  ali- 

ter  adempta.  JSTonnulli  digitalem  multo  tem¬ 
pestivius  exhibent,  nempe  post  primam  vel 
secundam  venaesedlionem ;  et  propter  poten¬ 
tiam  ejus,  in  vi  ‘et  frequentia  pulsus  minuen¬ 
dis,  medicamentum  ad  inflammationem  de¬ 
bellandam  optatum  arbitraremur ;  nequaquam 
vero  tale,  quale  sanguinis  missioni  superse¬ 
deret.  His  remediis  morbo  debellato,  a  re¬ 
cursu  ejus  cavendum  est,  frigoris  et  cujusvis 
alius  causas  quae  morbum  reducere  possint, 
evitatione :  Et  propter  exinanitiones  repetitas, 
^gri  vires  plurimum  exhauriuntur;  ad  has 
restituendas,  diaeta  nutriens,  lenis  tamen  et 
concodu  facilis,  utenda  est.  Exercitium  mo¬ 
dicum,  sub  Jove  aperto,  equitatione  viribus 
aegri  permittentibus,  ad  pulmones  roboran¬ 
dos,  et  corporis  totius  vires  promovendas, 
maxime  proderit. 

